**VÄLINEEN KÄSITTELYTAIDOT: PALLONHEITTO**

**2.tunti**

**ALOITUS**:

Pallorinki

* pallo kiertää ringissä lorun/laulun ajan
* Se jolle pallo lopuksi jää, keksii liikkeen ja heittää noppaa

Liikettä tehdään nopan silmälukujen osoittama määrä

**Välineet:** pallo, noppa

**Fyysinen tavoite**: Rangan kierto, pallon ojentaminen ja kiinniottaminen

**Kognitiivinen tavoite**: Nopan silmälukujen tunnistaminen

**Sosiaalinen tavoite**: Liikkeiden tarkkailu ja havainnointi. Toisen huomioiminen pallon ojentamisessa

**Havainnointi:** F: Liikkuuko pallo ringissä sujuvasti? Onnistuvatko ojentamiset ja kiinniottamiset? Palaute pallon liikkumisesta ja maahan tippumisista. K: Tunnistaako/hahmottaako lapsi nopan silmäluvut? S: Osaavat lapset matkia toisiaan? Pysyykö leikin tempo kaikille lapsille sopivana?

**ENERGIAN PURKU**

Pidä puolesi puhtaana

* Kaksi joukkuetta
* Joukkueet keräävät omalle puolelleen 20 palloa
* Pelaajat yrittävät heittää kaikki omalla pelialueellaan olevat pallot vastustajan puolelle n. 120 cm korkeudella kannateltavan köyden/kepin yli
* Palloja heitetään yksi kerrallaan
* 2.kierrroksella määritellään käsi millä heitetään
* 3.kierroksella valitaan toinen käsi

**Välineet:** 40 palloa esim. häntäpalloja, pallomeripalloja, softispalloja, pitkä köysi, hyppynaru tai keppi

**Fyysinen tavoite**: Lämmittely ja sykkeen nostaminen, heittäminen, heiton suuntaaminen ylöspäin

**Kognitiivinen tavoite**: Laskea 20 palloa

**Sosiaalinen tavoite**: Oikean pallomäärän löytäminen yhdessä. Joukkuekavereiden kannustaminen ja kehuminen pelin aikana. Muiden huomioiminen leikissä, en hae samaa palloa kuin kaveri, en heitä ketään tahallaan päin

**Havainnointi:** F: Ovatko lapset hengästyneitä? Onnistuvatko lapset heittämään narun/kepin yli? Muuttuvatko heitot? S: Miten lapset kannustavat toisiaan? Aikuisen palaute kannustajille. Toisten lasten palaute kannustajille. Osaavatko lapset lukea peliä ja näkevätkö mistä kaveri hakee pallon? Etsivätkö lapset palloja? Palaute useista heitoista.

**KEHON TUNTEMUS**

Käsien pyörittely

* yksi käsi
* molemmat kädet
* eteen- ja taaksepäin
* kädet eri aikaan eteen- ja taaksepäin (kuin vapaa- ja selkäuinnissa)

**Fyysinen tavoite:** Oman kehon ja käsien pyörimissuuntien hahmottaminen. Käden liikkuvuuden parantaminen

**Kognitiivinen tavoite:** Käsitteet eteen- ja taaksepäin sekä eri aikaan

**Sosiaalinen tavoite:** Toisten seuraaminen ja heiltä oppiminen. Yhteistyönä erilaisten pyörittämistyylien löytäminen ja oivaltaminen.

**Havainnointi:** F: Käden liikkuvuuden tarkkailu ja oikean liikeradan hahmottaminen. Käsien epäsymmetrisen liikkeen sujuvuus. K: Ymmärtääkö lapsi käsitteet eteen- ja taaksepäin, eri aikaan, ymmärtääkö liikesuunnat, osaako vaihtaa niitä. S: Tarkkaileeko lapsi toisia vai tekeekö itsenäisesti?

**PERUSLIIKE**

Perusliike

Heittäminen yhdellä kädellä yläkautta

* tehdään itsenäisesti
* lapset merkitsevät kepeillä maahan viivat 6, 7, 8, 9 askeleen päähän omasta heittoviivastaan
* Jokaisella lapsella kolme palloa, joita he heittävät
* Kokeillaan erilaisia tapoja heittää: jalkojen asento (yhdessä, saman puolen jalka edessä, vastakkainen jalka edessä) käden liikerata (käsi suorana, kyynärpää kiinni vartalossa, kyynärpää lähtee liikkeelle pään takaa) vartalon liike (paikalla seisten, takaa vauhtia ottaen, loppuun asti heitto saattaen)

**Välineet:**

Jokaiselle lapselle 3 palloa, esim. häntäpalloja, tennispalloja

**Fyysinen tavoite:** Yläkautta heittämisen oikea tekniikka: jalkojen asento, painonsiirto

**Kognitiivinen tavoite:** Lukumäärien 6–9 hahmottaminen ja mittaaminen

**Sosiaalinen tavoite:** Onnistuminen omissa heitoissa, oman suorituksen parantaminen.

**Havainnointi:** F: Osaako lapsi heittää yläkautta? K: Hahmottaako lapsi luvut 6–9, kun ne ovat lukusuoralla. S: Miten ryhmät toimivat, kannustavatko toisiaan vai kilpailevatko keskenään? Huomaako lapsi edistystä ja parannusta omissa taidoissaan?

**YHTEISTOIMINTA**

Pallogolf pareittain

* puut on merkitty numeroilla 1-9
* parien tehtävänä on edetä lähtöpisteestä seuraavalle rastille palloa vuorotellen heittäen
* Parit laskevat yhdessä rasteihinsa käyttämät heitot

.

**Välineet:**

* Häntäpalloja, tennispalloja, pallomeripalloja 1/pari
* Numerokyltit 1–9

**Fyysinen tavoite:** Etäisyyden arviointi ja voiman säätely tarpeelliseksi.

**Kognitiivinen tavoite:** Numerojärjestyksen tunnistaminen**.**

**Sosiaalinen tavoite:** Parityöskentely, yhdessä. Minä joukkueen jäsenenä

**Havainnointi:** F: Osaavatko lapset säädellä voimaa heitoissaan, erityisesti maalia lähestyessään. K: Osaavatko lapset liikkua rastilta toiselle numerojärjestyksessä S: Miten lapset jakavat työn? laskevatko molemmat heittoja? Iloitaanko yhteisistä onnistumisista?

**LOPPUTOIMET**

* Koordinaatioharjoituksia pallon kanssa
* Kierrätä palloa vyötärösi ympäri
* Kierrätä palloa molempien jalkojesi ympäri
* Kierrätä palloa kahdeksikon muotoista reittiä molempien jalkojesi ympäri
* Lasten ideat, miten palloa voisi liikuttaa

**Fyysinen tavoite:** Keskiviivan ylitys pallon avulla. Liikkuvuus.

**Kognitiivinen tavoite:** Liikesuuntien hahmottaminen, silmän ja käden yhteistyö**.**

**Sosiaalinen tavoite:** Oma onnistuminen. Toiminnan edistäminen uusia tapoja keksimällä

**Havainnointi:** F: Miten keskiviivan ylitys sujuu, pysähtyykö liike välillä? K: Miten lapset suorittavat ja omaksuvat. Ymmärtävätkö sanallisen ohjeen vai katsovatko kavereilta. S: Osallistuvatko kaikki lapset tapojen keksimiseen. Lasten ilmeet